Kinobalon na Kino Otoku

**Parada 5+**

Parade

Francija/Švedska, 1974, 85 minut, 35 mm, v francoščini in švedščini s slovenskimi podnapisi (malo dialogov)

**režija in scenarij** Jacques Tati

**direktorja fotografije** Gunnar Fischer, Jean Badal

**kamera** René Chabal, Jen Fischer, Bengt Nordwall

**zvok** Jean Nény

**montaža** Sophie Tatischeff, Per Carlesson, Siv Lundgren, Jonny Mair, Aline Asséo

**glasba** Charles Dumont

**igrajo** Jacques Tati in cirkuški umetniki: Karl Kossmayer, Les Williams, Les Vétérans, Les Sipolo, Les Argentinos, Pierre Bramma, Michèle Brado, Pia Colombo, Hall, Norman in Ladd,

Bertilo, Johnny Lonn, Bertilo, Jan Swahn, Bertil Berglund, Monica Sunnerberg …

**izvršni producent** Karl Haskel

**produkcija** Gray Films, Sveriges Radio

**prodaja/distribucija**

**festivali, nagrade (izbor)** Cannes 1974, Festival du Cinéma Français 1975 (nagrajen), Moskovski filmski festival 1975 (nagrajen), Londonski filmski festival 1975 (nagrajen)

**Zadnji film velikega francoskega komika Jacquesa Tatija, v katerem se pokloni cirkusu in v areno poleg cirkusantov povabi tudi gledalce.**

**Zgodba**

Jacques Tati v vlogi gospoda Loyala nas vodi skozi cirkuško dogajanje, ki ga sestavljajo razne hudomušne točke in nastopi. **Parada** je spektakel, ki briše meje med nastopajočimi in občinstvom; enaka pozornost kot tistim na odru je namenjena gledalcem in klovnovske norčije prekinja igra otrok. Je poklon varieteju, v katerem je kot pantomimik začel kariero v zgodnjih 30-ih letih tudi Jacques Tati.

»*Kar boste videli, ni film; je spektakel, ki si je zastavil nalogo, da poruši zid med platnom in občinstvom. Dandanašnji veliko uporabljajo termin »participacija«. O njej se veliko govori, a je ni veliko videti. (…)* *Medtem ko so gledalci običajno naprošeni, da so ves čas tiho, je to eden tistih redkih filmov, v katerih je režiser vesel, da se ljudje pogovarjajo. Dovoljeno vam je, da ploskate, tako kot občinstvo v cirkusu. Dovoljeno vam je, da žvižgate. Dovoljeno vam je tudi, da vstanete in odidete, če vam predstava ni všeč.*« - Jacques Tati

**O avtorju**

Jacques Tati je bil rojen l. 1908 kot Jacques Tatischeff v mestecu LePecq, nedaleč od Pariza. V mladih letih je bil navdušen športnik, očarala sta ga variete in pantomima, s čimer se je nekaj časa celo preživljal, nato pa ga je povsem prevzel in začaral film. Ustvaril je številne kratke in celovečerne filme ter v mnogih tudi nastopil. Z likom gospoda Hulota se je v filmsko zgodovino zapisal kot eden najbolj nepozabnih komičnih likov.

**Filmografija**

1932 **Oscar champion de tennis**, kratki

1934 **On demande une brute**, kratki

1935 **Gai dimanche**, kratki

1936 **Soigne ton gauche**, kratki

1938 **Retour à la terre**, kratki

1947 **L’école des facteurs**, kratki

1949 **Praznik**/**Jour de fête**, celovečerni

1953 **Počitnice gospoda Hulota/Les vacances de Monsieur Hulot**, celovečerni

1958 **Moj stric/Mon oncle**, celovečerni

1967 **Playtime**, celovečerni

1971 **Prometna zmeda/Trafic**, celovečerni

1974 **Parade/Parada**, celovečerni